cyanic-selkie/wikianc huggingface dataset:
Hauger skole
Bygninger
Gjennom årene er skolebygningene ikke blitt vesentlig forandret eller bygget ut. Bygningene er jevnlig vedlikeholdt, og har gjennomgått flere enkle oppgraderinger knyttet til overflater, belysning, akustikk, vinduer og utganger/rømningsveier. Skolen var opprinnelig rød, men er senere malt grå (2012). Etter utbedringene i 2016 ble skolens inneklima godkjent etter forskrift for miljørettet helsevern i barnhager og skoler, under forutsetning at det faste elevtallet i klasserommene ikke overstiger 25.
Elever
Hauger skolekrets omfatter elever fra Levre skole og delvis fra Bryn skole og Hammerbakken skole. Elever som deltar i innføringstilbudet, og som går i 10. klasse, skrives inn på Hauger skole uansett hvilken nærskole de egentlig sokner til. Yngre elever i innføringstilbudet er i utgangspunktet skrevet inn på sin nærskole mens de gjennomgår innføringstilbudet på Hauger.
Ansatte
Personalet på Hauger skole består (2019) av 34 pedagoger, hvorav 5 som er særlig tilknyttet innføringstilbudet. I det pedagogiske personalet søker Hauger skole alltid å ha personer med kompetanse innenfor spesialpedagogikk, andrespråks-/migrasjonspedagogikk, dramapedagogikk og fagdidaktikk på masternivå.
Pedagogikk, tradisjoner og elevmiljø
Skolen har følgende visjon: «Hauger skole skal være et godt sted å være og et godt sted å lære.»
Elevsynet ved skolen er formulert slik: «Hver elev er her for å hente ut sitt potensial, faglig og sosialt.»
Hauger skole legger vekt på fellesskapsopplevelser, og har tradisjon for å legge opp til kulturelle hendelser. Alle elever skal ha opplevd å stå sammen med andre på en scene i løpet av sin tid på Hauger. Det er tradisjon ved skolen for at elevene på 10. trinn skriver og setter opp en musikal nærmere jul, bl.a. som del av musikkfaget og tverrfaglig med norskfaget. Elevene på 9. trinn lager en forestilling med utgangspunkt i lærestoff fra bl.a. samfunnsfaget. Gjennom året holdes det flere allmøter for hele skolen, der det er kulturelle innslag fra forskjellige trinn, grupper og enkeltelever.
Hauger skole ble innlemmet i Bærum kommunes prosjekt digital skolehverdag med nettbrett i januar 2018. Alle undervisningsrom og møterom er rigget for arbeid på digitale flater. Hauger skole avviklet ordningen med egne datarom i 2018.
I valgfagsundervisningen på Hauger skole blandes elever fra alle klassetrinn, og fra innføringstilbudet.
I 2012 etablerte Hauger skole en plan for arbeid med elevmiljøet. Planen beskriver faste og tilfeldige tiltak knyttet til elevenes miljø, trivsel og medvirkning. Siden 2018 har Hauger skole tilbudt gratis frokost til elevene tre dager i uken. Skolen har også kantine.
Lyngby
Lyngby kan referere til
Hauger skole
Pedagogikk, tradisjoner og elevmiljø
Alle aktiviteter som man tenker seg at senere vil bli omtalt som felleshendelser, er gratis for elevene. Det arrangeres et vinterball for 10. trinn i januar hvert år, alle trinn har skidag, og foreldrenes arbeidsutvalg (FAU) har lagt frem retningslinjer for klasseturer som ivaretar gratisprinsippet i skolen.
Samarbeidspartnere
Hauger skole er praksisskole for lærer- og lektorstudenter ved Universitetet i Sørøst-Norge og Universitetet i Oslo. Skolen tilbyr lærlingeplass for lærlinger i IKT-servicefag som har Bærum kommune som lærebedrift. Skolen følger trivselslederprogrammet for ungdomsskolen.
Brann på skolen april 2022
Den 6. april 2022 begynte det å brenne på guttedoen. Det var grunn til å tro at brannen ble påtent, ifølge fungerende rektor Anne Kjersti Jakobsen. Hele skolen ble evakuert.
Enkeedderkopper
Enkeedderkopper (Steatoda) er en slekt av edderkopper i familien kamfotedderkopper (Theridiidae).
Havfolk
Havfolk er et fiktivt folkeslag som bor under vann, og er brukt i J.K. Rowlings bokserie, Harry Potter. I bøkene bor de på bunnen av Galtvort-sjøen, der de har bygget sin egen landsby. Havfolkene, som kentaurene, avslo å bli omtalt som mennesker, og ikke dyr, da det ble foreslått at mennesker var de som kunne forstå språket, og hadde intelligens nok til å forstå alt som krevdes. Havfolket er beskrevet med at de har en gråaktig hud, og vilt, grønt hår. Når de er over vann snakker de havsk, men under vann kan mennesker uten kunnskaper om havsk, forstå dem.
Gunder Bengtsson
Karriere
Bengtsson startet sin karriere som assistent under Sven-Göran Eriksson i IFK Göteborg. I 1982, etter at Eriksson vant UEFA-cupen 1981–82 og forlot klubben til fordel for Benfica, ble Bengtsson hovedtrener i noen få måneder.
Etter dette ble han trener for Vålerenga Fotball, som han ledet til to strake seriegull i 1983 og 1984. Han tok også klubben til cupfinalen i 1983, hvor den tapte mot Moss Fotballklubb. I 1983 tapte klubben kun én kamp før seriegullet var sikret i fjerde siste serierunde. Etter å ha sluttet i Vålerenga ble han sjef for den portugisiske klubben CD Nacional. Her ble han sparket etter noen få måneder. I perioden 1985–1987 var han igjen trener for IFK Göteborg. I sin siste sesong her vant han UEFA-cupen som andre og inntil da siste svenske etter Sven-Göran Eriksson.
Etter dette overtok han den greske klubben Panathinaikos FC, hvor han var hovedtrener i sesongen 1988–1989.
I desember 1989 ble han ansatt som hovedtrener i nederlandske Feyenoord, ved siden av juniortreneren Pim Verbeek. I hans første sesong i Nederland ble laget nummer 11. Andre sesong i klubben fortsatte med svake resultater. I mars ble han, sammen med Verbeek, sparket, og ble erstattet av Wim Jansen.
I perioden 1992–1996 var han trener i Sverige igjen, denne gangen for Örgryte IS.
Bengtssons neste klubber var greske PAOK Saloniki i 1996 og kypriotiske Apollon Limassol i 1997.
Molde
I 2001 flyttet han til Norge igjen for å trene Molde Fotballklubb. I sin første sesong misset laget i siste serierunde og ble nummer fem. Dermed rotet laget bort en sikker UEFA-cupplassering. Året etter fulgte laget Rosenborg til døren i serien, men endte til slutt på andreplass seks poeng bak Rosenborg. Molde hadde dårlig uttelling i cupen under Bengtsson. I 2001 hadde laget tapt mot Bryne Fotballklubb i tredje runde, og i 2002 tapte de mot 2.-divisjonslaget Hødd i en tidlig runde.
Foran 2003-sesongen ønsket han to nye forsvarspillere for å komplementere stallen for å kunne fortsette jakten på Rosenborg. Men økonomien var ikke god nok i Molde, som fikk en elendig åpning på sesongen. På de seks første kampene hadde laget kun en 4–0-seier over Lillestrøm Sportsklubb, to uavgjorte, og tre tap, blant annet mot bunnlag som Bryne og Bodø/Glimt. Etter tapet mot Bryne fikk Bengtsson sparken og ble erstattet av Odd Berg.
Bengtsson hadde brakt med seg flere svenske spillere og trenere til klubben. Den tidligere SK Brann-treneren Karl Gunnar Björklund var assistenttrener. Svenske spillere som Eddie Gustafsson og Tobias Carlsson var sentrale. Også flere islandske spillere kom inn i klubben.
Comeback (TV-serie)
Comeback er et norsk underholdningsprogram som gikk på TVNorge fra 1995 til 1996. Programmet ble ledet av Halvard Flatland mens Vazelina Bilopphøggers var fast husband (i andre sesong). Programmet ble sendt på fredagskveldene og ble en stor seersuksess for kanalen.
Norske kjendiser, og en del utenlandske, var gjester i serien. Programmet kan beskrives som en blanding av talkshow og underholdningsprogram.
Seertall
Comeback var det mest sette programmet på TVNorge i 1995 og det nest mest sette programmet i 1996. Premieren ble sett av 277 000, noe som gjorde det til det mest sette programmet på TVNorge den uken.
Sivspurv
Sivspurv (Emberiza schoeniclus) er en art i gruppen av buskspurvfamilien og regnes som en kortdistansetrekkfugl. Arten er om lag 15 cm stor. Den holder til i Norge i praktisk talt hele landet, både i fjellet, innlandet og langs kysten. Vi kan ofte høre sivspurven synge om våren, og den har godt grep med sine sitteføtter på lange strå.
Hellas under Sommer-OL 1968
Hellas under Sommer-OL 1968. Førtifire sportsutøvere fra Hellas, alle menn, deltok i sju sporter under Sommer-OL 1968 i Mexico by. Hellas kom på delt 42.-plass på medaljstatistikken med en bronsemedalje.
Harmonisk funksjon
En harmonisk funksjon er en to ganger kontinuerlig deriverbar funksjon som tilfredsstiller Laplace-ligningen.
Definisjon
Gitt f : Rn → R, og U en åpen delmengde Rn, er f harmonisk over U dersom f er kontinuerlig deriverbar to ganger mot U, og i hvert punkt i U. Denne ligningen kalles Laplace-ligningen. Andre skrivemåter er eller
Aure kirke
Aure kirke er en korskirke som ligger i sentrum av Aure, tettsted i Aure kommune. Den er en del av Den norske kirke og hører til Aure sokn, Ytre Nordmøre prosti i Møre bispedømme.
Aure kirkekontor holder til i Aure gamle prestegård i Aure sentrum.
Stedet der kirken ligger har vært kirkested siden 900-tallet. Den gamle stavkirken Sankta Maria kirken fra middelalderen ble revet i 1726. Den neste kirken var en korskirke i tre som ble innviet i 1727. 21. januar 1923 brant kirken etter et lynnedslag. Altertavlen, et gammelt alterskap og noen malerier ble reddet. Den nye kirken, i tre, ble innviet 24. oktober 1924. Arkitekten var Nils Ryjord, som hadde vært tilknyttet Nidarosdomen.
Tusenårsstedet i Aure ligger ved kirken.
Sibirspurv
Sibirspurv (Emberiza aureola) er en art i buskspurvfamilien. Den hekker i Nordøst-Europa og Nord-Asia (spesielt Sibir), og overvintrer i Sørøst-Asia, India og i Sør-Kina. Arten er ifølge IUCNs rødliste sterkt truet av utryddelse. Sibirspurven er en sjelden gjest i Vest-Europa, men det er gjort enkelte observasjoner av arten i Norge.
Beskrivelse
Sibirspurven måler cirka 14–15,5 cm lang og veier normalt 14–33 g, noe som omtrent tilsvarer en sivspurv. Sibirspurven har imidlertid noe lengre nebb enn sivspurven. Voksne hanner har svart ansikt og kastanje-brun krone og rygg. Undersiden er klargul med tverrstilt brunt bånd i overgangen mellom halsen og frambrystet. Hunnen ligner en blek gulspurv og har lys gulaktig underside som er spraglet nærmest halsregionen, der tverrbåndet bare er svakt tilstede. Ungfuglene ligner hunnen.
Arten består som to underarter. Rasen ornata skiller seg gjennom klarere farger og et mer prominent tverrbånd enn aureola (nominatformen).
Inndeling og utbredelse
Inndelingen under følger HBW Alive og er i henhold til Rising & Bonan (2017). Norske navn på artene følger Norsk navnekomité for fugl og er i henhold til Syvertsen et al. (2008). Norske navn i parentes er ikke offentlige navn, men kun en foreløpig beskrivelse i påvente av at et offentlig norsk navn på arten. Arter som hekker i Norge er merket (N) bak navnet, arter som hekket her tidligere (og som nå regnes som regionalt utdødd i Norge) er merket med (H) bak, og arter som tidvis har besøkt Norge er merket med (B) bak. Arten finnes i: Thailand og Vietnam.
Novaja Semlja
I sovjettiden (1955–1990) ble øyene brukt til atomprøvesprengninger. Totalt 134 prøvesprengninger ble utført, hvorav 87 foregikk i atmosfæren. Det er sagt at drønnene av disse prøvesprengningene kunne høres helt i Berlevåg i Finnmark, hvor man trodde de gjentatte smellene var tordenskrall.
Geografi
Øyene Novaja Semlja er skilt fra øya Vajgatsj i syd gjennom Karastredet eller Karaporten. Novaja Semlja er delt i to øyer av en smal, krokete kanal, Matotsjkin Sjar. Arealet på Nordøya er på 40.955 km², og Sørøya på 50.115 km². Ved sydkysten ligger ei større øy, Mesjdusjarsky, på 321 km², og øvrige småøyer ved kysten utgjør tilsammen rundt 400 km². Tilsammen er altså arealet på hele Novaja Semlja på 91.791 km².
Nordøya har et alpint landskap, med fjelltopper på 1000 – 1400 m, ofte dekket av isbreer. Høyeste fjell er 1590 moh. Vestkysten er oppstykket i bukter og forberg. På østkysten er det flere fjordlignende innsnitt. Gåselandet (Sørøya) har et tundraklima med kun ubetydelige høyder (de høyeste på rundt 600 m), uten ekte isbreer. Opp til Matotsjkin Sjar er Novaja Semlja en fortsettelse av Uralfjellene på fastlandet.
Cullen-familien
Cullen-familien er en familie i romanserien Twilight skrevet av Stephenie Meyer. Familien ble startet av "faren" Carlisle. Han er en vampyr som har bitt/omdannet alle i familien utenom Alice og Jasper.
Novaja Semlja
Geologi
Erosjonen, som her forsterkes av de store temperatursvingningene og av vinden, har sprengt overflaten i en mengde isolerte partier. Elvene er av ubetydelig størrelse, ofte bare noen få meter brede, og karakteriseres gjennom vidstrakte deltadannelser som ofte strekker seg over flere kilometer. Den aller nordligste delen av Novaja Semlja (nord for Korsviken) består av et platå, ca. 600 m på det høyeste i sydøst, som er dekket av innlandsis på flere steder. Kun på østkysten er det et isfritt område. Isbreer forekommer for øvrig helt ned til Navnløsviken. Nord for Matotsjkin Sjar strekker isbreer seg ned i dalene stort sett over alt.
Cullen-familien
Carlisle Cullen
Carlisle Cullen, (også kjent som Stregone Benefice), er ektemannen til Esme og adoptivfaren til Edward, Rosalie, Emmett, Alice og Jasper. I tillegg er han bestefar til Renesmee som er Edwards biologiske barn. Carlisle er en vampyr som i motsetning til de fleste andre vampyrer ikke lenger er fristet av duften av menneskeblod. Dette er fordi han i løpet av 300 år har greid å holde tilbake sine fristelser, og dermed greid å skyve det helt bort. Carlisle var den eneste sønnen av en anglikansk pastor. Moren døde i barsel da han ble født i 1640 i London, England. Dette var en tid med religiøs omveltning. Hans far og andre prester jaktet på vesener som hekser, varulver og vampyrer, men tok mange uskyldige mennesker på veien. Da hans far ble gammel tok Carlisle over hans rolle. I begynnelsen var Carlisle skuffende. Han var treg til å komme med beskyldninger ettersom han kun så ekte demoner, og ikke tok uskyldige personer. Men han var utholdende og flinkere enn faren. Han greide å avsløre et samfunn av vampyrer som gjemte seg i byens kloakk, og som bare kom ut om natten for å jakte. På den tiden da det ikke bare var myter og legender om monstre, var det sånn mange av dem levde.
Novaja Semlja
Klima og dyreliv
Temperaturen er jevnt over høyere på vestkysten enn på østkysten. Gjennomsnittstemperaturen på vestenden av Matotsjkin Sjar er på -8,3 °C, men avtar lenger sør (sør for 70° 35' er den på -9,5 °C). Om sommeren er gjennomsnittstemperaturen på 2,5 °C, og om vinteren -20 °C.
Den kjente fanerogamfloraen på øya består av rundt 200 arter (vesentlig sør for 74°, nord for dette er ytterst få arter registrert). Det indre av øya mangler stort sett dyreliv, med unntak av en og annen trekkfugl, fjellemen, fjellrev, isbjørn eller rein. Selv insektene er få her. Derimot er det mer liv på kysten, med utallige trekkfugler, klippene er bokstavelig talt dekket med millioner av alker og lomvi. Om sommeren samles flokker av ender, gjess og svaner i dalene og innsjøene på øyens sørlige del. Det fins også et stort antall hval, hvalross og sel på øya.
Cullen-familien
Carlisle Cullen
Folk stilte seg klare med høygafler og fakler der Carlisle hadde sett monstrene komme opp på gateplan. Til slutt dukket det opp en vampyr. Han virket eldgammel og svak av sult. Carlisle hørte ham rope ned til de andre på latin etter han kjente lukten av mobben. Deretter begynte han å flykte gjennom gatene, og Carlisle, som var 23 år og veldig rask, ledet an i forfølgelsen. Mannen kunne lett ha løpt fra dem, men Carlisle tror han var for sulten. Derfor stanset han i stedet og gikk til angrep. Han kastet seg over Carlisle først, men måtte slippe ham for å forsvare seg selv når de andre kom etter. Det endte med at han drepte to personer og dro av gårde med en tredje. Carlisle ble liggende blødende igjen på gaten. Han visste hva faren ville gjort; Likene ville blitt beordret brent, alt som var infisert av monsteret ville blitt tilintetgjort. For å redde sitt eget liv handlet Carlisle instinktivt. Han krøp vekk fra smuget mens mobben fulgte skapningen og offeret hans. Han gjemte seg så i en kjeller hvor han lå nedgravd under råtne poteter i tre dager.
Novaja Semlja
Historie
Det ser ut til at Novaja Semlja var kjent for jegere fra Novgorod allerede på 1000-tallet, men dens geografiske oppdagelse inntraff først på 1500-tallet. Det er vanlig å anta at Novaja Semlja var det øde landet som sir Hugh Willoughby påtraff i 1553 (Otto Nordenskiöld anser imidlertid dette for å ha vært øya Kolgujev). Med sikkerhet vet vi at Novaja Semlja ble besøkt av Stephen Borough i 1556. De viktigste beskrivelsene av øya fra 1500-tallet, har vi imidlertid fra Willem Barents, som i 1594 undersøkte en del av vestkysten. I 1596–1597 kom han også fram til østkysten av øya. Ekspedisjonen ble da fast i isen, og ble tvunget til en beinhard overvintring på Nordøya, som kostet Barents livet. Historien om den skrekkelige overvintringen på Novaja Semlja ble beskrevet av skipets tømmermann Gerrit de Veer. Han ble med det den første som beskrev den atmosfæriske anomali som nå er kjent som Novaja Semlja-effekten: Han beskrev den 24. januar 1597 en soloppgang – to uker tidligere en den var forventet og rett og slett umulig på denne breddegrad. Det var ikke før i 1998 at man fant en forklaring på dette fenomenet, som var en arktisk luftspeiling.
Cullen-familien
Carlisle Cullen
Fra da av begynte han å bruke tiden sin bedre. Han hadde alltid vært intelligent og ivrig etter å lære, og nå hadde han ubegrenset med tid å bruke. Han studerte om natten og la planer om dagen. Carlisle svømte til Frankrike og fortsatte videre til universitetene i Europa. Om natten studerte han musikk, naturvitenskap og medisin. Han fant sitt kall, som var å redde menneskeliv. Han ble altså utdannet lege.
Edward Cullen
Edwards fulle navn er Edward Anthony Masen Jr. Cullen Edward var den første som ble med i Cullen-familien. Hans menneskelige liv finnes det lite viten om, utenom at han ble født en gang i 1901. I 1918 ble han lagt inn på et sykehus hvor han ble bitt av Carlisle Cullen. Grunnen til at Carlisle bet ham var ønsket om å redde livet hans da han holdt på å dø av spanskesyken. Etter det har familien fått flere medlemmer som alle har blitt trent opp til å leve kun på dyreblod slik Carlisle gjorde. Men da Bella begynte på Forks High School, hvor han selv gikk, merket han at han nesten ikke kunne motstå fristelsen av blodet hennes. Derfor dro han bort til Alaska i en uke for å komme seg fra henne, men tenkte etter hvert at dette var et dumt trekk. Dermed dro han tilbake for å glatte over feilen han hadde gjort. Samtidig var han også frustrert over at han ikke kunne lese tankene hennes. Tankelesing er Edwards spesielle evne som vampyr, men det fungerte ikke på Bella. Derfor var han avhengig av at hun alltid fortalte selv hva hun tenkte på, ettersom han var vant med å vite hva alle tenkte til en hver tid. Etter en stund ble de bedre kjent, men Edward prøvde likevel så godt han kunne på å holde en viss avstand til henne. Men Bella fant etter hvert ut at Edward var en vampyr, og han ble dermed tvunget til å holde seg til henne. På attenårsdagen til Bella skjedde det som Edward hadde fryktet mest. En av søsknene hans ble fristet av hennes blod og det var like før det endte med en ulykke. Dermed forlot han henne i håp om at det skulle gjøre henne trygg. En del måneder senere ble han fortalt av Rosalie at Bella var død. Dette førte til at han dro til Italia hvor Volturie ville drepe ham om han gjorde noe galt. Han ønsket ikke å leve mer når Bella var borte. Søsteren hans, Alice, og Bella kom akkurat i tide til å stanse ham og vise at det hele var en misforståelse. Senere giftet han seg med Bella, og etter en komplisert graviditet og fødsel ,som nesten tar livet av Bella, får de datteren Renésmee sammen.
Novaja Semlja
Historie
Ryktet om gull og sølv på øya satte i gang flere russiske ekspedisjoner til øya i siste halvdel av 1700-tallet. Under en slik ekspedisjon ledet av Savva Losjkin, ble den første rundseilingen av øya gjennomført mellom 1760 og 1762.
Cullen-familien
Esme Cullen
Esme valgte å begå selvmord etter at guttebarnet hennes døde noen dager etter fødselen. Dette valgte hun å gjøre ved å hoppe fra en klippe. Esme ble kjørt rett inn på likhuset, men hjertet hennes slo fortsatt – der fant Carlisle henne. Etter å ha vært legen hennes da hun var liten kunne Carlisle kjenne henne igjen, og bestemte seg for å omdanne henne til en vampyr. Ikke lang tid etter det giftet de seg. Hun er som en mor til alle Cullen-søsknene til tross for at hun ikke er mye eldre enn dem selv.
Rosalie Hale
Rosalie ble født i 1915 og omskapt i 1933. Hun er beskrevet som utrolig vakker, og ifølge Bella er hun så vakker at hun kunne fått enhver jente i samme rom til å få aldri så lite svekket selvtillit. Rosalie er gift med Emmett Cullen, men var egentlig ment å bli sammen med Edward helt i begynnelsen av hennes liv som vampyr. Edward ble aldri noe mer glad i henne enn som en søster. Da Rosalie fant Emmett, var han halvdød, og Rosalie var ikke sikker på om hun kunne klare å bite ham selv. Da tok hun ham med til Carlisle. Der samlet hun opp krefter og bet Emmett. Etter det har de vært kjærester. Rosalie er også tvilling med Jasper Hale, et annet medlem av Cullen-familien. Rosalie har alltid uttrykt at hun ikke liker Bella. Fra første stund de møttest har hun ikke så mye som ofret et smil eller hilsen til Bella. Grunnen blir fortalt av Rosalie selv i boka Eclipse (Formørkelsen). Grunnen er den at hun er sint på Bella for å ønske å bli vampyr, når hun har et valg. Rosalie kunne ikke velge selv, men ville ofret alt for å kunne gå tilbake til sitt menneskelige liv. Da Rosalie var menneske hadde hun kjæreste, og hun ønsket seg barn. Men etter at hun ufrivillig ble bitt av en vampyr, ble alle hennes drømmer knust. Etter dette har hun vært bitter på livet. I boka Breaking Dawn (Ved daggry) når Bella blir gravid, er det Rosalie Bella oppsøker hjelp hos. Rosalie støtter og står ved Bellas side gjennom hele svangerskapet, for å ta del i det å få ett barn. Rosalie blir etterhvert glad i Bella, og godtar hun mer etter at Bella blir vampyr.
Emmett Cullen
Emmett ble vampyr etter at han ble funnet av Rosalie. Han var da nesten blitt spist av en bjørn. Etter dette har Emmett og Rosalie vært et par. Emmett har ingen spesiell evne, men har en veldig fysisk styrke. Han er en veldig hyggelig og god skikkelse, som alltid viser omsorg og glede ovenfor Bella.
Novaja Semlja
Historie
De norske fangstekspedisjonene tok til i 1868. Østsiden av øya ble kartlagt i 1870 av den norske ishavsskipperen og oppdagelsesreisende Edvard Holm Johannesen. I 1873 omkom den norske ishavsfareren Sivert Tobiesen og hans sønn under overvintring på øyene.
Den første permanente bosettingen ble nedsatt i Malye Karmakuly (norsk navn Møllerviken) på vestkysten av sørøya i 1870. Dette var det administrative hovedsetet for Novaya Zemlya inntil 1926, da administrasjonen ble overført til Belusja Guba.
Cullen-familien
Alice Cullen
Det fulle navnet hennes er Mary Alice Brandon Cullen (Hale) Alice har en evne som gjør at hun kan se inn i fremtiden. Hun husker ingenting fra sitt menneskelig liv, men får senere vite at hun er det eneste offeret til vampyren James som har klart å unnslippe. Hun finner ut at hun allerede som menneske hadde synske evner. Foreldrene ble derfor redde og sendte henne til et psykiatrisk sykehus for forskning. Hun ble lagt inn på et rom som var konstant mørkt, noe som er grunnen til at hun ikke husker noe. Der ble hun bitt av en vampyr, slik at hun ble omdannet. Hun fant også graven sin, der hun ser at datoen for hennes «død» og datoen da hun ble lagt inn på «sykehuset» var den samme. Alice har en hjertelig personlighet og blir raskt en god venninne for Bella. Alice blir gift med Jasper Hale.
Novaja Semlja
Historie
På oppdrag av den russiske regjeringen anla løytnant Tjagin i 1877 en permanent stasjon til tjeneste for sjøfarende, med gode hus og livredningsbåt ved Malye Karmakuly. I 1878 dro Grinevetskij tvers over øya fra Karmakuli til østkysten, og i 1895 undersøkte T. Tjernysjev vestkysten av Gåselandet, i tillegg til at også han gikk over øya fra Karmakuli til Golitsynviken på østkysten.
Cullen-familien
Jasper Hale
Jaspers fulle navn er Jasper Whithlock Hale (Cullen) Jasper ble født i 1843 og omskapt i 1863. Han ble med i familien etter at han traff Alice, og disse to ble senere gift. Jasper er den som i kortest tid har vært «vegetarianer» i familien, noe Bella får oppleve i boken New Moon. Jasper har den spesielle evnen at han kan påvirke andres følelser. En kveld når Jasper enda var et menneske møtte han tre jenter på veien, hvorav en av dem blir omskapt til vampyr. Denne jenta heter Maria. Maria merket etter hvert den fantastiske evnen til Jasper og de blir, ifølge ham, svært glade i hverandre. Spesielt etter at han tar over som leder for en hær av nyfødte vampyrer Maria har laget. I bok nummer tre, (Eclipse/formørkelsen) forklarer Jasper i kapittel 13, side 289 alt om hvordan han ble bitt og sin tid som nyfødt i sør.
Novaja Semlja
Historie
Bosettingen besto av nenetsere. De ble flyttet til øya av russiske myndigheter for å motvirke de begynnende norske interessene. Fram til 1894 var det bare to bosetninger på øyene, med reindrift som viktigste næringsvei. I 1920 ble de organisert i ett kollektiv. Befolkningen var da totalt 157, hvorav 128 var nenets. Matotsjkin Sjar radiostasjon ble etablert sommeren 1923.
Ved forberedelsen til atomprøvesprengningene på 1950-tallet ble hele nenets-befolkningen, omkring 1500 mennesker, forflyttet til øya Kolgujev og Narjan-Mar på fastlandet.
Artjom (by)
Historie
Bosetningen ble grunnlagt i 1924 nær Zybunnijgruven. Den er oppkalt etter en berømt revolusjonær kalt Artjom (F. A. Sergejev). Den 26. oktober 1938, fikk den innvilget bystatus. Artjom består av tre tidligere bymessige bosetninger: Uglovoje, Zavodskoj og Artjomovskij.
Novaja Semlja
Atomprøvesprengninger
14. september 1954 besluttet Sovjetunionen å etablere et felt for atomprøvesprengninger på Novaja Semlja, som var i drift under mesteparten av den kalde krigen.
«Felt A», Chernaya Guba (70°42' N, 54°36'6 Ø), ble brukt hovedsakelig til undersjøiske prøvesprengninger mellom 1955 og 1962. «Felt B», Matotsjkin Sjar (73°24' N, 54°53' Ø) ble brukt til prøvesprengninger i underjordiske, horisontale sjakter mellom 1964 og 1990. «Felt C», Sukhoi Nos (73°42' N, 54°0' Ø), ble brukt til atmosfæriske prøvesprengninger mellom 1957 og 1962 og var feltet der den 50 megatonn store Tsar-bomben ble sprengt i oktober 1961.
Den siste atomprøvesprengningen var i 1990, dette var også Sovjetunionens og Russlands aller siste prøvesprengning.
En rapport til den franske nasjonalforsamlingen oppsummerer: «De 91 prøvesprengningene i atmosfæren på Novaja Semlja utgjør totalt 239,6 megatonn sprengkraft. Dette er 97 % av sprengkraften i Sovjetunionens samlede atmosfæriske prøvesprengninger og nesten 55 % av verdens totale sprengkraft ved atmosfæriske forsøk (440 Mt)».
Av klimatiske årsaker har MinAtom (Det russiske atomenergiministeriet) utført en serie mindre hydronukleære eksperimenter i nærheten av Matotsjkin Sjar hver sommer i juli og august siden 2000.
Svarthodespurv
Svarthodespurv (vitenskapelig navn Emberiza melanocephala) er en fugl.
Artjom (by)
Økonomi og næringsliv
Artjom har 29 industribedrifter, hvorav halvparten er private. Blant forbruksvarene som produseres i byen er møbler og porselen. Bedriftene med flest ansatte er Primorskoje Gruveadministrasjon (3 500 ansatte) og Artjom-Mebel Møbelfabrikk (1 100 ansatte).
Kullgruvene har alltid vært grunnlaget for den lokale økonomien, men kullreservene er nå praktisk talt uttømt. Utsiktene sier at transport vil være byens mest produktive industri i fremtiden.
Transport
Vladivostok internasjonale lufthavn ligger ved Artjom. I 1994 betjente den 500 000 passasjerer, bare 28 % av kapasiteten. Det største jernbaneknutepunktet i Primorskij kraj ligger også her. Årlig passerer 12 millioner tonn frakt gjennom Artjom til Vladivostok, og 24 millioner tonn til Nakhodka.
Cullen-familien
Renesmee Cullen
Hennes fulle navn er Renesmee Carlie Cullen, også kalt Nessi. Hun ble født den 10. september. Renesmee er født som halvt vampyr og halvt menneske, og er det nyeste medlemmet i familien Cullen. Edward og Bella Cullen er hennes biologiske foreldre. Renesmee har den utrolige evnen å "vise" folk hva hun tenker på ved bare å ta på dem. Det hun gjør er å vise bilder og illusjoner inne i hodet til den personen hun tar på. Hun blir nesten drept av Volturiene i bok nummer fire fordi de tror hun er et udødelig barn, noe som er forbudt. Et udødelig barn er et barn som har blitt omskapt til vampyr i veldig tidlig alder.
Finlands president
Finlands president er valgt av folket i direkte valg. Presidenten styrer landets utenrikspolitikk, og er øverstkommanderende for de finske militære styrkene. Han eller hun samarbeider med landets regjering, som utvelges i henhold til parlamentarismens prinsipper. Landets statsminister er presidentens stedfortreder.
Presidentens rolle og embetsutøvelse er beskrevet i den finske grunnloven fra 2000. Presidenten velges for en periode av seks år, og kan gjenvelges én gang. Presidenten tiltrer på den første dagen i måneden, i måneden etter valget. Valget skjer som direkte valg. Dersom en kandidat får mer enn 50% av stemmene i første valgomgang, er valget avgjort. Dersom ingen får absolutt flertall, går de to kandidatene med størst oppslutning videre til en ny valgomgang.
Presidenten har embetsresidens i Presidentpalasset ved Salutorget i Helsingfors sentrum. Embetsboligen Talludden ligger i Mejlans bydel nordvest for sentrum. Ekudden, som var embetsbolig fra 1940 til 1981, er i dag et museum over tidligere president Urho Kekkonen. Slottet Gullranda, som ligger vest for Nådendal, er presidentens feriested.
Gargnäs
Gargnäs (umesamisk: Dráhkie) er et småsted i Sorsele kommune, som ligger cirka 50 km sørøst for tettstedet Sorsele på det smale neset mellom elven Gargån og Hemsjön.
Etymologi
Gargnäs, Gargån og lappskattelandet Karko har fått sine navn etter det samiska ordet kárku, som betyr en mindre strekning med tørr mark i en myr eller i et myrlendt terreng.
Historie
Gargnäs befinner seg i et område som i begynnelsen av 1700-tallet var en del av lappskattelandet Karko. På stedet Draati mellom Gargån og Hemsjön fantes det en gammel reinvall, der samene i en periode hadde sitt oppholdssted. På selve reinvallen ble bygningen ved navn Gargnäs oppført i 1756 av Hans Mårtensson, sønn av samen Mårten Turesson og Barbro Hansdotter, som var datteren til den første klokkeren i Sorsele, Hans Ersson. Hans Mårtensson övertok også skatten for lappskattelandet Karko. Noen år senere sluttet brorern Nils seg til, og overtok halvparten av området som Hans hadde ryddet.
Gargnäs kirke
I Gargnäs finnes det en trekirka fra 1911. I 1962 ble Gargnäs forsamling utskilt fra Sorsele forsamling som en egen menighet. I 2006 ble denne menigheten gjenforent med Sorsele forsamling.
Infrastruktur
Gargnäs har en egen flyplass, som kalles Garglanda. Den er den eneste flyplassen i Vindelådalen.
Foreningsliv
Stedet har et bedriftslag i fotball som trener i Lund. Laget Gargnäs ble grunnlagt foran sesongen 2005, og fikk begynne i division 3B. I 2006 vant laget innendørscupen med 32 lag som MFF-support arrangerte i kombihallen i Malmö. I serien rykket laget samme år opp til divisjon 2.
Laget har spilt i superettan.
Polynom
Et polynom er i matematikk en sum av et endelig antall ledd der hvert ledd er en konstant multiplisert med en eller flere variabler opphøyd i positive heltallseksponenter. Polynomet er definert kun ved hjelp av operasjonene addisjon, subtraksjon og multiplikasjon. I de følgende eksemplene er det vist et polynom i én variabel x og et polynom i to variabler x og y:
Konstantene som inngår kalles også koeffisienter i polynomet.
Første del av navnet polynom kommer fra gresk polus som betyr flere. Det er uklart om andre del er avledet fra gresk nomos = regler eller latin nomen = navn. Et polynom med kun ett ledd kan kalles et monom (f.eks. 2x), mens et binom (f.eks. 2x-3) og et trinom (f.eks. 2x^3-2x-13) har henholdsvis to og tre ledd.
Ligninger som involverer kun polynom kalles polynomligninger, og andregradsligningen er et velkjent eksempel. Funksjoner definert ved et polynom kalles naturlig nok polynomfunksjoner.
Fundamentale begrep
Et ledd i et polynom har grad n dersom summen av eksponentene til variablene i leddet er lik n. Graden til polynomet er lik den største graden til samtlige av leddene. Det første eksempelet i introduksjonen har dermed grad lik tre, mens det andre har grad fire. Et polynom av grad 2 kalles både et andregradspolynom og et kvadratisk polynom, mens et kubisk polynom har grad 3.
Et polynom av grad n er komplett dersom det inneholder ledd av samtlige potenser mindre eller lik n i variablene. Et komplett tredjegrads polynom i én variabel har fire ledd, mens et komplett tredjegrads polynom i to variable har 10 ledd, som i det følgende eksempelet:
Et n-te-grads polynom i én variabel er monisk dersom koeffisienten foran leddet med eksponent n er lik 1.
Et polynom i flere variable er symmetrisk dersom en permutasjon av variablene ikke endrer polynomet. Et polynom p(x,y) i to variable er altså symmetrisk dersom
Et polynom i flere variable er homogent i grad n dersom alle leddene har grad n.
Polynomfunksjoner
En polynomfunksjon er en funksjon som evaluerer verdien av et polynom. Begrepene polynom og polynomfunksjon blir ofte brukt om hverandre, men i abstrakt algebra er forskjellen mellom disse begrepene viktig.
Polynomfunksjoner har mange attraktive matematiske egenskaper, de er blant annet kontinuerlige og glatte. Polynom er både deriverbare og integrerbare, og resultatet av disse operasjonene er også polynom.
Polynomfunksjoner i én variabel
Den generelle forma for et n-te-grads polynom i én variabel er
Polynomfunksjoner kan være reelle eller komplekse, alt etter hvordan koeffisientene og variablene er definerte.
Horners regel eller Horner-algoritmen er en effektiv måte for beregning av polynomfunksjoner.
Grafen til en polynomfunksjon av grad én er en rett linje. Andregradspolynomet har en graf som blir kalt en parabel. Eksempel på polynom-grafer er vist under.
Vektorrom av polynomfunksjoner
Summen av to polynom er også et polynom. Multipliserer en et polynom med et reelt eller et komplekst tall, så er resultatet også et polynom. Tilsammen gjør dette at en kan definere en rekke vektorrom dannet fra en basis av polynomfunksjoner. Som en del av definisjonen inngår også det såkalte nullpolynomet, definert ved
Et vilkårlig n-te-grads polynom kan da skrives som
Koordinatvektoren er gitt ved
Vektorrommet av polynom opp til grad n er et (n+1)-dimensjonalt vektorrom med samme struktur som \R^{n+3}, det vil si isomorft med \R^{n+1}.
Polynomligninger
En ligning der et polynom er satt lik null kalles en polynomligning. Andregradsligningen er et velkjent eksempel.
Fundamentalteoremet i algebra
Ifølge algebraens fundamentalteorem har et komplekst n-te-grads polynomligning av én variabel eksakt n røtter, når multiplisiteten til rota er tatt i betraktning. Dersom røttene er kjente, så kan polynomet skrives på forma
Overføring av polynomet til ei slik form kalles faktorisering av polynomet. Røttene trenger ikke være reelle, selv om koeffisientene i polynomet er relle. Kvadratsetningene er eksempel på faktorisering av andregradspolynom.
Løsning av polynomligninger
Løsning av andregradsligninger har vært studert siden babylonertiden, 1600 år f.Kr. Den generelle forma for løsningen av andregradsligningen ved den såkalte ABC-formelen er velkjent. Også løsning av tredjegradsligninger og fjerdegradsligninger kan uttrykkes på sluttet form ved hjelp av aritmetiske operasjoner og rotutdraginger. Cardanos metode gir løsningen av den generelle tredjegradsligningen, mens Ferraris metode kan brukes for fjerdegradsligninger.
I 1824 viste Niels Henrik Abel at dette ikke er mulig for løsningen av den generelle polynomligningen av grad større eller lik fem, og dette resultatet er kjent som Abel-Ruffini-teoremet. Merk at fundamentalteoremet viser at også femtegradsligninger alltid har løsninger, – en kan bare ikke alltid uttrykke disse på sluttet form.
I Galois-teori studerer en relasjoner mellom røttene i polynomligninger.
Funksjonstilnærming med polynom
Weierstrass’ approksimasjonsteorem, navngitt etter Karl Weierstrass, sier at en vilkårlig kontinuerlig funksjon definert på et intervall [a,b] kan tilnærmes uniformt så nøyaktig en bare vil ved hjelp av polynomfunksjoner. Resultatet kalles også Stone-Weierstrass’ teorem.
Formelt kan en uttrykke dette, som følger: Gitt en kontinuerlig funksjon f(x) definert på intervallet [a,b] og et vilkårlig positivt tall \varepsilon. Da eksisterer det et polynom p(x) slik at
Tilnærming ved Taylorutvikling
En funksjon som er uendelig mange ganger deriverbar blir ofte tilnærmet ved hjelp av et polynom definert ved taylorrekka til funksjonen. I et område nær argumentet x=c er tilnærmingen gitt ved
Jo høyere orden i polynomet en bruker, jo bedre er tilnærmingen. I det følgende eksempelet er feilen i tilnærmingen mindre en 0,000003 i intervallet [-1,1]:
Ortogonale polynom
I vektorrom av polynom kan en definere mange alternative indreprodukt, for polynom av én variabel ofte gitt på den følgede forma
To polynom er ortogonale dersom indreproduktet er lik null. Ulike definisjoner av vektfunksjonen w(x)) vil føre til ulike definisjoner av ortogonale polynom, og det eksisterer en lang rekke typer som alle har mange anvendelser der de brukes til å tilnærme mer generelle funksjoner og til interpoloasjon. Ulike klasser av ortogonale polynom er typisk oppkalt etter en matematiker som har bidratt til utvikling av teorien for disse:
Splinefunksjoner
Splinefunksjoner er konstruert ved å sette sammen polynom definert på delintervaller, og disse funksjonene er svært anvendelige til funksjonstilnærminger.
Generaliseringer
Polynom kan genraliseres ved å erstatte et argument x med en mer kompliserte funksjon eller en annen datatype.
Trigonometriske polynom
En trigonometrisk polynom er et uttrykk på forma
Matrisepolynom
Et matrisepolynom er et uttrykk på forma
Andrew Barton
Andrew Barton (født cirka 1466, død 2. august 1511) tjenestegjorde som admiral i den skotske marine (High Admiral of Scotland) og ble beryktet i England og Portugal som «pirat». Barton opererte under beskyttelse av et kaperbrev på vegne av den skotske trone, og det er derfor mer presist å beskrive Barton som en privateer. Han ble beseiret og drept i en stor sjøkamp i 1511 av engelsk overmakt, ledet av Edward Howard. Andrew Bartons våpenskjold bar følgende motto «Gules three shell snails Or».
Familie
Den skotske Barton-familien har en lang tradisjon av sjøoffiserer, men rundt 1500 ble familien delt i en ny gren da en Alexander Barton giftet seg med den adelige Susan Stedman. Han ba det skotske kongehuset om tillatelse om ta hustruens etternavn, og ble således Charles Stedman. Barton er et angelsaksisk navn. Sir Andrew Barton ble også kalt for «Andrew Barton den yngre» for å skille ham fra hans bestefar med samme navn (?-1518).
Andrew Barton var den eldste sønnen til sjøoffiser John Barton fra Leith ved Edinburgh i Skottland som ble drept i portugisisk fangenskap i 1476. Som sin far og farfar ble Andrew Barton også en berømt skotsk sjøkaptein. Hans bror, Sir Robert Barton, var en tilsvarende berømt sjøoffiser, og sammen har de blitt kalt «grunnleggerne av den skotske marine» under kong Jakob IV av Skottland.
Andrew Bartons skip «Lion», et skip som var eid i fellesskap med broren Robert, fraktet ved en anledning Perkin Warbeck og hans hustru fra havnen Ayr i Skottland til det europeiske fastlandet. Perkin Warbeck strebet etter den engelske tronen og ble hengt i 1499.
Ingar Nielsen
Ingar H. Nielsen (født 29. august 1885 i Oslo, død 21. januar 1963 i Oslo) var en norsk seiler og OL-deltaker.
Under OL 1920 i Antwerpen vant Nielsen gull i 10-metersklassen type 1907 med den norske båten «Eleda». Fire år senere, under OL 1924 i Paris vant han sin andre olympiske gullmedalje, i 8-meters-klassen.
Andrew Barton
Tillatelse til kapring
Straks etter at John Bartons skip ble kapret av Portugal i 1476, mannskapet mishandlet og John Barton drept i fangenskap, klagde kong Jakob III av Skottland i et brev til den portugisiske kongen, og krevde erstatning for John Bartons sønner. Brevet ble liggende grunnet kongens død i 1488, og da den nye kongen var umyndig ble brevet igjen liggende. Det var ikke før i 1494 at brevet ble utsendt igjen, men holdt i bero inntil 1505.
I 1563 ble kaperbrevene til de tre brødrene og deres etterkommere formelt trukket tilbake av Maria Stuart.
I 1508 ble Andrew Barton sent av den skotske kongen til Danmark for å støtte danskene i deres krig mot den hansatiske byen Lübeck i Tyskland.
Portugals svøpe
Ved hjelp av kaperbrevet seilte brødrene med de største handelsfartøyene på sin tid som hadde lav midje og svært høye halvdekk foran og akterut. Andrew Barton drev sin virksomhet med slik intensitet at bare hans navn terroriserte portugiserne som ble tvunget til sende sine varer under beskyttelse av engelske flagg og skip. Det stoppet ikke Andrew Barton som uten å nøle også angrep engelske skip og beslagla alle portugisiske varer om bord.
Trendelenburgs stilling
Trendelenburgs stilling er en kroppsstilling der kroppen ligger flat på ryggen (ryggleie) med føttene høyere enn hode med 15 til 30 grader, i motsetning til omvendt Trendelenburgs stilling, hvor kroppen er ligger i den motsatte retning. Dette er en standardposisjon som brukes i abdomen- og gynekologisk kirurgi. Det gir bedre tilgang til organer rundt bekkenet fordi gravitasjon trekker tarmen ned fra bekkenet. Den ble oppkalt etter den tyske kirurgen Friedrich Trendelenburg. Stillingen anbefales ikke for behandling av hypovolemi.
Andrew Barton
Portugals svøpe
Engelske handelsmenn klagde til sine myndigheter, men ble avvist da Andrew Bartons handlinger var innfor loven i henhold til kaperbrevet utstedt av den skotske kongen. Portugisiske handelsmenn klagde til sin konge som igjen satte press på Henrik VIII av England om «rydde sjøene for Sir Andrew». Admiral Edward Howard og hans eldre bror Thomas Howard, 3. hertug av Norfolk, ble bedt om å utstyre skip for å løse denne oppgaven.
Brødrene Howard seilte fra elven Thames med fire skip på jakt etter skotten og møtte ham den 2. august 1511 i Nordsjøen utenfor kysten av Kent da denne var på veg tilbake fra et tokt utenfor Portugal. Med seg hadde Barton kun to skip, «Lion», med 36 kanoner og kommandert av ham selv, og det mindre skipet «Jenny Pirwine». Slaget som fulgte ble langvarig og hard og hvor Andrew Barton ble såret, men til tross fortsatte han å oppmuntre sitt mannskap inntil han ble truffet og øyeblikkelig drept av en kanonkule. De skotske skipene ble bordet og fraktet tilbake til Thames som priser. Etter en kortvarig fangenskap ble mannskapet løslatt.
Herman Donners
Donners vant en olympisk sølvmedalje i vannpolo under Sommer-OL 1908 i London. Belgia vant over Nederland med 8-1 i kvartfinalen og de beseiret Sverige, med 8-4 i semifinalen men tapte finalen til Storbritannia med 2-9.
Andrew Barton
Portugals svøpe
Sjøslaget førte til at det politiske forholdet mellom Skottland og England ble verre og til slutt til slaget ved Flodden Field som ble utkjempet i februar 1514 mellom Jakob IV av Skottland og Henrik VIII av England.
Herman Donners
Fire år senere, under Sommer-OL 1912 i Stockholm var Donners med på det belgiske vannpololaget som kom på tredjeplass bak Storbritannia og Sverige
Andrew Barton
Ettermæle
Andrew Barton etterlot seg en sønn, Alexander Barton.
Etter hans død ble Andrew Barton minnet i et engelsk dikt som senere ble gjort om til en engelsk ballade under tittelen «Sir Andrew Barton» eller «Andrew Bartin», kategorisert som engelsk barnesang nummer 167.
Stemshaug kirke
Stemshaug kirke ligger på Stemshaug, i Aure kommune. Den er en del av Den norske kirke og hører til Stemshaug sokn, Ytre Nordmøre prosti i Møre bispedømme. Kirken ble innviet 9. desember 1908 og er en langkirke av reisverk, bygd i stavkirkestil. Dragehoder er et utsmykningselement som har blitt hyppig brukt i både eksteriør og interiør. De kan blant annet synes på taket som takutstikk og på møblement inne i kirken. Arkitekten som utarbeidet tegningene var Hans Jacob Sparre. Stemshaug kirke har 288 sitteplasser.
Kirkegård for Folde og Stemshaug.
På en haug på kirkens nordlige side står en bauta over to falne sambygdinger, Lars Lesund og Hermann Aarvåg. Begge døde i april 1940 og ofret sitt liv under frihetskampen for Norge, under andre verdenskrig.
Norges fiskerihøgskole
Norges fiskerihøgskole (NFH) er en del av Fakultet for biovitenskap, fiskeri og økonomi ved Universitetet i Tromsø. NFH opprettet i 1972 som en paraplyorganisasjon for fiskeriforskning. Høgskolen hadde avdelinger ved universitetene i Bergen og Tromsø, og ved Norges tekniske høgskole (NTH) og Norges Handelshøyskole (NHH).
I 1988 ble NFH omorganisert og inkorporert i Universitetet i Tromsø. NFH var i en årrekke organisert som et fakultet under ved UiT Norges arktiske universitet. NFH hadde våren 2022 til sammen 145 ansatte årsverk og 400 studenter, og ca 50 doktorgradsstudenter. Til og med våren 2022 har NFH uteksaminert nær 1500 kandidater på hovedfags-, master- og doktorgradsnivå. Etter omorganisering ble NFH en enhet under det nye Fakultet for biovitenskap, fiskeri og økonomi (åpnet 1. august 2009).
Jon Morten Melhus
Jon Morten Melhus (født 17. april 1956) er en norsk forfatter av sakprosa, konsulent, humorist og foredragsholder. Han er rådgiver innen organisasjonsutvikling, der han blant annet vektlegger betydningen av bruk av humor, begeistring og begeistringsledelse.
Biografi
Melhus er utdannet siviløkonom ved Norges Handelshøyskole 1981, med fordypning innen markedsføring, personal/ledelse. Han har også grunnfag i psykologi.
Melhus var direktør i Den Norske Opera fra 1987–1988, redaktør og daglig leder for Radio 1 Oslo i 1988–1994.
I 1995 var han daglig leder for Komistudio, som bl. a. produserte Norges første situasjonskomedie, Mot i Brøstet, en TV-serie som var den første av sitt slag i Norge og ble skapt av Tore Ryen.
Melhus driver i dag selskapet Humor & Lønnsomhet ans, som han startet sammen med Trond Haugen i 2002. Sammen har de skrevet tre bøker om betydningen av å skape humor og begeistring blant medarbeiderne og ledere som praktiserer begeistringsledelse (– se Transformasjonsledelse). Siden 2003 har hans fem fagbøker og fem kulturbøker solgt over 50.000 eksemplarer, og åtte av dem er utgitt på hans eget forlag, Melhus Communication as. Hans siste bok, om hvordan drive gode sykehus og klinikker, Sykt bra - resepten på friske sykehus (2014) er skrevet sammen med Morten Eriksen-Deinoff.